പെരിയവര റോഡിന്റെ പുനര്നിര്മാണം ആരംഭിച്ചു മൂന്നാര്: കാലവര്ഷക്കെടുതിയില് തകര്ന്ന പെരിയവര റോഡിന്റെ പുനര്നിര്മാണത്തിനായുള്ള നടപടികള് ആരംഭിച്ചു. ഒരുകോടി രൂപയാണ് പാലത്തിന്റെ പുനര്നിര്മാണത്തിനായി വകയിരുത്തിയിരിക്കുന്നത്. പൊതുമരാമത്ത് വകുപ്പിന്റെ നേതൃത്വത്തിലാണ് നടപടികള് ആരംഭിച്ചിട്ടുള്ളത്. ഇതിനായുള്ള ടെന്ഡറുകള് ക്ഷണിച്ചു. ഒരാഴ്ചയ്ക്കകം ടെന്ഡറുകളില് തീരുമാനമുണ്ടാക്കി പണികള് ആരംഭിക്കുമെന്ന് പൊതുമരാമത്ത് വകുപ്പ് ഉദ്യോഗസ്ഥര് അറിയിച്ചു. പെരിയവരയില് പുതുതായി പണിത പാലത്തിന്റെ അപ്രോച്ച് റോഡിനു സമീപമാണ് റോഡ് തകര്ന്നിട്ടുള്ളത്. നിലവില് ചെറിയ വാഹനങ്ങള് മാത്രമാണ് ഇതുവഴി കടന്നുപോകുന്നത്. പുഴയിലെ ഒഴുക്ക് ശക്തമായാല് ഇപ്പോഴുള്ള റോഡും തകരാന് ഇടയുണ്ട്. റോഡു തകര്ന്നാല് മൂന്നാര് ഉടുമല്പ്പേട്ട അന്തര്സംസ്ഥാന ഗതാഗതംതന്നെ നിലയ്ക്കുകയും ചെയ്യും. ഈ സാഹചര്യത്തിലാണ് അടിയന്തരമായി നടപടികള് സ്വീകരിച്ച് റോഡുനിര്മാണം പൂര്ത്തിയാക്കാന് പൊതുമരാമത്ത് വകുപ്പ് ഉദ്ദേശിക്കുന്നത്്.